Ir-Regolament tal-Kunsill (KE) Nru 1674/2003
tat-22 ta' Settembru 2003
jemenda r-Regolament (KE) Nru 1796/1999 li jimponi dazju definit ta' kontra d-dumping, u definittivament jiġbor id-dispożizzjoni ta' dazju impost fuq l-importazzjoni ta' ħbula ta' l-azzar u kejbils li joriġinaw, fost ħwejjeġ oħra, fil-Polanja u fl-Ukranja
IL-KUNSILL TA' L-UNJONI EWROPEA,
Wara li kkunsidra t-Trattat li jistabbillixxi l-Komunità Ewropea,
Wara li kkunsidra r-Regolament tal-Kunsill (KE) Nru 384/96 tat-22 ta' Diċembru 1995 dwar il-protezzjoni kontra importazzjoni li hi l-oġġett ta' dumping minn pajjiżi li mhux membri tal-Komunità Ewropea [1], u partikolarment l-Artikoli 8 u 9 tiegħu,
Wara li kkunsidra l-proposta mogħtija mill-Kummissjoni, wara li kkonsulta mal-Kumitat ta' Konsulenza,
Billi:
A. PROĊEDURA TA' QABEL
(1) Fl-20 ta' Mejju 1998, il-Kummissjoni bdiet il-proċedura ta' kontra d-dumping [2] fuq l-importazzjoni ta' ħbula ta' l-azzar u kejbils (SWR) li joriġinaw, fost ħwejjeġ oħra, fl-Ukranja.
(2) Fit-30 ta' Lulju 1998, il-Kummissjoni bdiet il-proċedura ta' kontra d-dumping [3] fuq l-importazzjoni ta' l-SWR li joriġinaw, fost ħwejjeġ oħra, fil-Polonja.
(3) Miżuri proviżorji ġew imposti bir-Regolament tal-Kummissjoni (KE) Nru 362/1999 [4] Fl-istess ħin, il-Kummissjoni aċċettat, fost ħwejjeġ oħra, impriża ta' prezzijiet mingħand produttur ta' l-esportazzjoni Pollakk Drumet (Drumet) taħt l-Artikolu 2(1) tar-Regolament imsemmi. Permezz ta' l-Artikolu 1(3) tar-Regolament imsemmi, l-importazzjoni tal-prodotti koperti magħmula u esportati minn Drumet għall-Komunità kienu eżenti mid-dazju ta' kontra d-dumping.
(4) Dawn il-proċeduri ġew magħquda u fl-aħħar nett irriżultaw f'dazju definit ta' kontra d-dumping li jiġi impost bir-Regolament tal-Kunsill (KE) Nru 1796/1999 [5] biex jelimina l-effetti offensivi tad-dumping. Bis-saħħa ta' u soġġett għall-impriża tiegħu, Drumet kompla jiġi eżenti mid-dazji definiti.
(5) Barra minn hekk, permezz tad-Deċiżjoni tal-Kummissjoni 1999/572/KE [6], il-Kummissjoni aċċettat prezz ta' impriża mingħand, fost ħwejjeġ oħra, il-produttur Ukraniż ta' esportazzjoni Joint Stock Company Silur (Silur).
B. NUQQAS TA' ĦARSIEN TA' L-IMPRIŻA
1. Drumet (Il-Polonja)
(6) L-impriża aċċettata minn Drumet kienet tapplika biss għall-importazzjoni ta' l-SWR fil-Komunità li jkunu prodotti u mibjugħa direttament (jiġifieri fatturati u trasportati) minn Drumet għall-ewwel klijent mhux relatat tiegħu fil-Komunità (Klawżola 2 ta' l-impriża).
(7) Barra minn hekk, Drumet ma ntrabatx li jsib kif jaħrab mid-dispożizzjonijiet ta' l-impriża, fost ħwejjeġ oħra, "bi kwalunkwe mezz ieħor", skond Klawżola 6 ta' l-impriża.
(8) Wara l-verifiki mis-servizzi tal-Kummissjoni li huma responsabbli mill-kontroll ta' l-impriża, kien stabbilit li Drumet wettaq żewġ tipi ta' ksur ta' liġijiet ta' l-obligazzjonijiet ta' hawn fuq. L-ewwel, ma biegħx l-esportazzjoni kollha ta' l-SWR direttament lill-importaturi mhux relatati fil-Komunità, imma lill-importatur relatat fil-Komunità. It-tieni, ripetutament ipprovda informazzjoni qarrieqa dwar ir-relazzjoni ma' dan l-importatur, u għalhekk ma kisirx biss Klawżola 6 ta' l-impriża, imma wkoll ir-relazzjoni ta' fiduċja stabbilita mal-Kummissjoni li kienet il-bażi għall-aċċettazzjoni ta' kull impriża. Ir-Regolamemt tal-Kummissjoni (KE) Nru 1678/2003 [7] jfassal fid-dettall il-ksur tal-klawżoli u tar-relazzjoni misjuba.
(9) L-aċċettazzjoni ta' l-impriża kienet irtirata permezz tar-Regolament tal-Kummissjoni msemmi hawn fuq u, għalhekk, skond l-Artikoli 8 and 9 tar-Regolament (KE) Nru 384/96, id-dazji definiti ta' kontra d-dumping għandhom ikunu imposti minnufih fuq l-importazzjoni tal-prodott konċernat manifatturat minn Drumet.
2. Silur (L-Ukranja)
(10) Silur aċċetta, fost ħwejjeġ oħra, li ma jaħrabx mid-dispożizzjonijiet ta' l-impriża billi jagħmel dikjarazzjonijiet qarrieqa dwar l-oriġini ta' l-SWR jew bi kwalunkwe mezz ieħor. Barra minn hekk, l-iskop ta' l-impriża huwa limitat għal ċerti tipi ta' prodotti ta' l-SWR (koperti b'SWR). L-SWR li mhumiex koperti b'SWR huma soġġetti għall-ħlas ta' dazju ta' kontra d-dumping.
(11) L-investigazzjoni li saret mill-Uffiċċju Ewropew ta' Kontra l-Frodi (OLAF) kixfet li l-importazzjoni ta' l-SWR fil-Komunità li kienet magħmula minn Silur kienet, bl-għarfien ta' Silur, importata fil-Komunità b'oriġini dikjarata falza. Barra minn hekk, kien stabbilit li l-SWR li mhumiex koperti b'SWR nbiegħu lill-Komunità daqs li kieku kienu koperti mill-impriża u għalhekk bi tlugħ u nżul jibbenifikaw mill-ħlas ta' dazji eżenti ta' kontra d-dumping. Ir-Regolament tal-Kummissjoni (KE) Nru 1678/2003 jiġbor fid-dettall il-ksur tal-klawżoli u tar-relazzjoni misjuba.
(12) Fiċ-ċirkostanzi, l-aċċettazzjoni ta' l-impriża kienet irtirata bir-Regolament tal-Kummissjoni msemmi hawn fuq, fuq it-talba ta' Silur. Għalhekk skond l-Artikoli 8 u 9 tar-Regolament (KE) Nru 384/96, id-dazji definiti ta' kontra d-dumping għandhom ikunu imposti minnufih fuq l-importazzjoni tal-prodott konċernat manifatturat minn Silur.
C. EMENDA TAR-REGOLAMENT (KE) Nru 1796/1999
(13) Minħabba l-irtirar ta' l-impriża u skond l-Artikolu 8(9) tar-Regolament (KE) Nru 384/96, l-Artikolu 2(3) tar-Regolament (KE) Nru 1796/1999 għandu jkun emendat, u l-merkanzija manifatturata minn Drumet u minn Silur għandha tkun soġġetta għar-rata xierqa ta' dazju ta' kontra d-dumping għal kull kumpanija hekk kif imniżżel fl-Artikolu 1(2) tar-Regolament (KE) Nru 1796/1999 (27,9 % għal Drumet u 51,8 % għal Silur),
ADOTTAT DAN IR-REGOLAMENT:
Artikolu 1
1. Fit-tabella fl-Artikolu 1(2) tar-Regolament (KE) Nru 1796/1999 il-kodiċi miżjuda TARIC li tikkonċerna lill-Ukranja "8900" għandha tinbidel permezz ta' "-".
2. It-tabella fl-Artikolu 2(3) tar-Regolament (KE) Nru 1796/1999 għandha tinbidel b'dan li ġej:
"Il-pajjiż | Il-kumpanija | Il-kodiċi miżjuda TARIC |
L-Ungerija | Drótáru és Drótkötél Ipari és Kereskedelmi Rt. Besenyöi utca 18, 3527 Miskolc;Hungary | 8616 |
Il-Polonja | Slaskie Zaklady Lin i Drutu "Linodrut" Spólka Akeyjna Fabryka Lin i Drutów "Linodrut" Zabrze Spólka z organiczona odpowiedzialnoscia PL-41-800 Zabre,Sobieskiego Street No 1 | 8619 |
Fabryka Lin i Drutów Falind Spólka z organiczona odpo-wiedzialnoscia PL-41-201 Sosnowiec,Niwecka Street 1 |
Górnoslaska Fabryka Lin i Drutu Linodrut Bytom Spólka organiczona odpowiedzialnoscia, 41-906 Bytom, Ks. Jerzago Popieluszki Street 1 |
Dolnoslaska fabryka Lin i Drutu "Linodrut Linmet" Spólka z organiczona odpowiedzialnoscia, 58-309 Walbrzych,Sluga Street 2 |
Il-Messiku | Aceros Camesa SA de CV Margarita Maza de Juárez No 154, Col Nueva Ind. Vallejo Messiku D.F.C.P.07700 Il-Messiku | A022 |
L-Afrika ta' Isfel | Haggie Lower Germiston Road Jupiter PO Box 40072 Cleveland L-Afrika ta' Isfel | A023 |
L-Indja | Usha Martin Industries & Usha Beltron Ltd Shakespeare Sanani,Calcutta,700071,India | A024" |
Artikolu 2
Dan ir-Regolament ghandu jidħol fis-seħħ l-għada tal-pubblikazzjoni tiegħu fil-Ġurnal Uffiċjali ta' l-Unjoni Ewropea.
Dan ir-Regolament għandu jorbot Fl-intier tiegħu u japplika direttament fl-Istati Membri kollha.
Magħmul fi Brussel, fit-22 ta' Settembru 2003.